turjo4nis/wikipedia-bn-dump-20250701 huggingface dataset:
গ্লোরিয়া জিন'স কফিস

গ্লোরিয়া জিন’স কফিস () একটি কফিশপ ফ্র্যাঞ্চাইজি। অস্ট্রেলিয়া ভিত্তিক এই কোম্পানিটি বিশ্বের ৩৯টি দেশে কফিশপের ব্যবসা পরিচালনা করে। সারা বিশ্বে গ্লোরিয়া জিন’স-এর ১০০০-এরও অধিক দোকান রয়েছে, যার মধ্যে অস্ট্রেলিয়াতেই রয়েছে ৪৬০টির বেশি। ২০১৪ সালে রিটেইল ফুড গ্রুপ নামের একটি কোম্পানি গ্লোরিয়া জিন’সকে ১৬৩.৫ মিলিয়ন মার্কিন ডলারের বিনিময়ে কিনে নেয়।

ইতিহাস
গ্লোরিয়া জিন’স কফিস ১৯৭৯ সালে মার্কিন যুক্তরাষ্ট্রের শিকাগো শহরে ইয়ান ভেটকো কর্তৃক প্রতিষ্ঠিত হয়। সেসময় শিকাগোতে ছোট একটি কফি দোকান ও উপহার দোকানের মাধ্যমে গ্লোরিয়া জিন’স এর যাত্রা শুরু হয়।

বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়।

পণ্য
গ্লোরিয়া জিন’স তাদের নিজেদের ব্র্যান্ডের কফি তৈরীকারী যন্ত্র বিক্রয় করে। এছাড়া বিভিন্ন স্বাদের কফি তারা গ্রাহকদের নিকট বিক্রয় করে থাকে। সম্প্রতি ব্রাজিলের পদকজয়ী সেরা কফির দানা গ্লোরিয়া জিন’স ক্রয় করেছে। ব্রাজিলসহ বিশ্বের বিভিন্ন কফি উৎপাদনকারী দেশ ও অঞ্চল থেকে গ্লোরিয়া জিন’স কফি সংগ্রহ করে।

তথ্যসূত্র

বহিঃসংযোগ
Gloria Jean's 
Gloria Jean's Australia
"God's Millionaires" BRW, May 26 – June 1, 2005 
Gloria Jean's website

অস্ট্রেলীয় ব্যবসায় প্রতিষ্ঠান
অস্ট্রেলিয়ার কফিহাউস ও ক্যাফে
মার্কিন যুক্তরাষ্ট্রের কফিহাউস ও ক্যাফে
২০১৪-এর অধিগ্রহণ ও একত্রীকরণ
অলিম্পিকে ব্রাজিল

ব্রাজিল প্রথম অলিম্পিক গেমসে অংশগ্রহণ করে ১৯২০ সালে তারপর থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে, শুধু ১৯২৮ গ্রীষ্মকালীন অলিম্পিক বাদে। ১৯৯২ সাল থেকে ব্রাজিল শীতকালীন অলিম্পিক গেমসেও অংশগ্রহণ করে আসছে, যদিও কোন ব্রাজিলীয় ক্রীড়াবিদ শীতকালীন ক্রীড়ায় একটিও পদক বিজয় করতে পারেনি।

ব্রাজিলের ক্রীড়াবিদগণ সর্বমোট ১০৮টি পদক জিতেছে। সবচেয়ে বেশি পদক জিতেছে ভলিবল, সেইলিং ও জুডো খেলাতে। বছর অনুযায়ী সবচেয়ে বেশি পদক জিতেছে ২০১২ সালে ১৭টি এবং ২০০৪ সালে সবচেয়ে বেশি ৫টি স্বর্ণপদক জিতেছে।

পদক তালিকা

গ্রীষ্মকালীন গেমস অনুযায়ী

শীতকালীন গেমস অনুযায়ী

গ্রীষ্মকালীন ক্রীড়া অনুযায়ী পদক

লিঙ্গ অনুযায়ী পদক

আরও দেখুন 
 প্যারালিম্পিকে ব্রাজিল
 অলিম্পিকে জাপান

তথ্যসূত্র

বহিঃসংযোগ
লেই কাস্পারেক

লেই মেগান কাস্পারেক (; জন্ম: ১৫ ফেব্রুয়ারি, ১৯৯২) এডিনবরায় জন্মগ্রহণকারী বিশিষ্ট নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। এর পূর্বে ২০০৭ থেকে ২০১২ মেয়াদে তিনি স্কটল্যান্ড ক্রিকেট দলে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করে থাকেন। এছাড়াও ডানহাতে অফ স্পিন বোলিংয়ে পারদর্শী লেই কাস্পারেক।

আন্তর্জাতিক ক্রিকেট

স্কটল্যান্ড 
১৫ বছর বয়সে স্কটল্যান্ড দলে অভিষেক ঘটে কাস্পারেকের। ২০০৭ সালে কাউন্টি চ্যালেঞ্জ কাপের ঐ খেলায় স্কটল্যান্ডের প্রতিপক্ষ ছিল ইংরেজ কাউন্টি দল। ঐ বছরের শেষদিকে আন্তর্জাতিক ক্রিকেটে অভিষিক্ত হন। ইউরোপিয়ান চ্যাম্পিয়নশীপে আয়ারল্যান্ড ও নেদারল্যান্ডসের বিপক্ষে অংশ নেন তিনি।

২০০৮ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে স্কটল্যান্ড দলের সদস্যরূপে তাকে মনোনীত করা হয়। পাঁচ খেলার মধ্যে চারটিতে অংশ নিলেও মাত্র চার রান সংগ্রহ করেন ও ১০ ওভারে ৫৭ রান দিয়ে কোন উইকেট লাভে ব্যর্থ হন।

নিউজিল্যান্ড 
তিন বছর নিউজিল্যান্ডের ঘরোয়া ক্রিকেটে অংশ নেয়ার পর জাতীয় দল নির্ধারণে আইসিসি'র মানদণ্ডের মুখোমুখি হন। কিন্তু নিউজিল্যান্ডে পদার্পণকালে এ সংক্রান্ত কোন লক্ষ্য নির্দিষ্ট করা ছিল না।

মে, ২০১৫ সালে অপ্রত্যাশিতভাবে ভারত সফরে যাবার জন্য নিউজিল্যান্ড দলের সদস্য হন তিনি। সফরের পাঁচ ওডিআই সিরিজের প্রত্যেকটিতেই অংশ নেন। এছাড়াও তিন টি২০আই সিরিজসহ সফরের সবগুলো খেলাতেই তার অংশগ্রহণ ছিল। অভিষেকের প্রথম ওডিআইয়ে নির্ধারিত ১০ ওভারে ৩/৩৯ লাভ করেন। ২০১৫ সালের শেষদিকে সফরকারী শ্রীলঙ্কা দলের বিপক্ষে অংশ নেন। খেলায় তিনি প্রথমবারের মতো চার উইকেট পান। ফেব্রুয়ারি, ২০১৬ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে তিন ওভারে ৪/৭ পান। তার তুলনায় কেবলমাত্র এমি স্যাটার্দওয়েট সেরা বোলিং পরিসংখ্যান গড়েছেন।

আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। এতে তিনিও অন্তর্ভুক্ত হন।

তথ্যসূত্র

আরও দেখুন 
 সুজি বেটস
 ২০১৭ মহিলা ক্রিকেট বিশ্বকাপ
 নিউজিল্যান্ড জাতীয় মহিলা ক্রিকেট দল

বহিঃসংযোগ 
 
 

১৯৯২-এ জন্ম
জীবিত ব্যক্তি
অস্ট্রেলিয়ায় দেশত্যাগী স্কটল্যান্ডীয়
এডিনবরার ক্রীড়াব্যক্তিত্ব
ওতাগো স্পার্কসের ক্রিকেটার
ওয়েলিংটন ব্লেজের ক্রিকেটার
ওয়েস্টার্ন ফিওরির ক্রিকেটার
নিউজিল্যান্ডীয় মহিলা ক্রিকেটার
নিউজিল্যান্ডের মহিলা একদিনের আন্তর্জাতিক ক্রিকেটার
নিউজিল্যান্ডের মহিলা টুয়েন্টি২০ আন্তর্জাতিক ক্রিকেটার
নিউজিল্যান্ডে দেশত্যাগী স্কটল্যান্ডীয়
পোলীয় বংশোদ্ভূত স্কটল্যান্ডীয়
স্কটল্যান্ডীয় ক্রিকেটার
স্কটিশ মহিলা ক্রিকেটার
নিউজিল্যান্ডীয় ক্রিকেটার
এসেক্সের মহিলা ক্রিকেটার
ইয়র্কশায়ারের মহিলা ক্রিকেটার
ইয়র্কশায়ার ডায়মন্ডসের ক্রিকেটার
নিউজিল্যান্ডের নাগরিকীকৃত নাগরিক
হেরম্বগণেশ

হেরম্বগণেশ বা হেরম্ব (, ) হলেন হিন্দু দেবতা গণেশের (গণপতি) পঞ্চমুণ্ডবিশিষ্ট মূর্তি। ইনি হেরম্বগণপতি নামেও পরিচিত। নেপাল রাষ্ট্রে এই মূর্তিটি বিশেষ জনপ্রিয়। গণেশের তান্ত্রিক উপাসনায় এই মূর্তিটি বিশেষ গুরুত্বপূর্ণ। হেরম্বগণেশ হলেন গণেশের ৩২টি জনপ্রিয়তম রূপের অন্যতম।

বিশেষণ
মুদ্গলপুরাণ গ্রন্থে ‘হেরম্বগণপতি’ নামটি হল গণেশের ৩২টি নামের অন্যতম। স্কন্দপুরাণ গ্রন্থে হেরম্ববিনায়ককে বারাণসীর নিকটস্থ ৫৬ জন বিনায়কের অন্যতম বলা হয়েছে। ব্রহ্মবৈবর্ত পুরাণ (৮টি নাম), পদ্মপুরাণ (১২টি নাম) ও চিন্ত্যাগম (১৬ গণপতি)  গ্রন্থে গণেশের যে নামের তালিকা পাওয়া যায়, তাতে হেরম্ব নামটি অন্যতম। গণেশপুরাণ গ্রন্থেও গণেশের একটি বিশেষণ হল হেরম্ব।

ব্রহ্মবৈবর্ত পুরাণ গ্রন্থে ‘হেরম্ব’ শব্দটির অর্থ ব্যাখ্যা করা হয়েছে। ‘হে’ অক্ষরের মাধ্যমে অসহায়তা বা দুর্বলতা বোঝায় এবং ‘রম্ব’ শব্দটির মাধ্যমে দুর্বলকে রক্ষা করা ও তাদের ক্ষতির হাত থেকে রক্ষা করা বোঝায়। অর্থাৎ ‘হেরম্ব’ শব্দের অর্থ ‘দুর্বলের রক্ষাকর্তা’।

মূর্তিতত্ত্ব

হেরম্বগণেশের মূর্তিতে পাঁচটি হস্তিমুণ্ড দেখা যায়। চারটি চার প্রধান দিকে মুখ করা এবং পঞ্চম মস্তকটি উপরের দিকে মুখ করা অবস্থায় থাকে। হেরম্বগণেশের পাঁচটি মস্তকের বর্ণ তার পিতা শিবের পাঁচ রূপভেদ ঈশান, তৎপুরুষ, অঘোর, বামদেব ও সদ্যোজাতের গাত্রবর্ণের অনুরূপ। এই পাঁচটি মস্তক শক্তির প্রতীক। তার গাত্রবর্ণ স্বর্ণাভ হলুদ। কোনো কোনো ক্ষেত্রে তার গায়ের রং সাদা।

হেরম্বগণেশের বাহন সিংহ। সিংহবাহন হেরম্বগণেশের রাজকীয় সত্ত্বা ও দুর্ধর্ষ প্রকৃতির প্রতীক। কথিত আছে, এই বাহনটি তার মা পার্বতীর বাহন। পার্বতীর থেকেই তিনি এই বাহনটি পেয়েছেন। সিংহ বাহন হলেও, কোনো কোনো মূর্তিতে গণেশের নিজস্ব বাহন মুষিককেও (ইঁদুর) সঙ্গে দেখা যায়। ১১শ-১৩শ শতাব্দীর মধ্যবর্তী সময়ে ওড়িশায় নির্মিত একটি মূর্তিতে হেরম্বগণেশের আসনের পাশে একটি ইঁদুর দেখা যায়। নেপালের ভক্তপুরে নির্মিত একটি মূর্তিতে দেখা যায়, হেরম্বগণেশ দুটি ইঁদুরের উপর দাঁড়িয়ে আছেন। নেপালে হেরম্বগণেশকে সাধারণত সিংহ ও ইঁদুরের সঙ্গে দেখা যায়।

মূর্তিতত্ত্ব-সংক্রান্ত শাস্ত্রগুলিতে হেরম্বগণেশের দশটি হাতের উল্লেখ আছে। তিনি একটি পাশ, দন্ত (নিজের ভগ্নদন্ত), অক্ষমালা, একটি পরশু (যুদ্ধের কুঠার), তিনমাথাওয়ালা মুগুর ও একটি মোদক ধরে থাকেন। দুটি হাত দেখা যায় বরদামুদ্রা (বরদানকারী ভঙ্গিমা) ও অভয়মুদ্রায় (অভয়দানকারী ভঙ্গিমা)। অন্যান্য বিবরণ অনুসারে, তার হাতে একটি মালা ও একটি ফল থাকে। কোনো কোনো মূর্তিতে তার হাতে একটি অঙ্কুশ থাকে। কোনো কোনো মূর্তিতে আবার দেখা যায়, হেরম্বগণেশের কোলে তার স্ত্রী বসে আছেন এবং হেরম্বগণেশ তাকে আদর করছেন।

পূজা
হেরম্বগণেশ হলেন দুর্বলের রক্ষাকর্তা। তিনি নির্ভীকতা ও শত্রুকে জয় বা ধ্বংস করার শক্তি প্রদান করতে পারেন।

গণেশের তান্ত্রিক পূজায় হেরম্বগণেশ জনপ্রিয়। হৈরম্ভ বা হেরুম্ব সম্প্রদায় নামে একটি তান্ত্রিক সম্প্রদায়ে একজন দেবী বা শক্তি সহ হেরম্বগণেশ পূজিত হন। এই দেবীকে তার স্ত্রী মনে করা হলেও সাধারণভাবে তাকে তার মা পার্বতীই মনে করা হয়। হেরম্বগণেশ ছয়টি অভিচার ক্রিয়ার (অশুভ উদ্দেশ্যে মন্ত্রের প্রয়োগ) সঙ্গে যুক্ত। মনে করা হয়, তার মন্ত্র উচ্চারণ করে মন্ত্র-উচ্চারণকারী নিজের শত্রুকে মোহগ্রস্থ করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারেন, অসার করতে পারেন বা হত্যা করতে পারেন।

আরও দেখুন
হেরম্বসূত

তথ্যসূত্র

গণেশ
রফিক উদ্দীন ভূঁইয়া

রফিক উদ্দীন ভূঁইয়া (২৫ জানুয়ারি ১৯২৮–২৩ মার্চ ১৯৯৬) ছিলেন বাংলাদেশের বরেণ্য রাজনীতিবিদ ও ভাষাসৈনিক। অবিভক্ত ময়মনসিংহ জেলার গভর্ণর। ময়মনসিংহ-১৩ ও ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ১৯৫২ সালের ভাষা আন্দোলনে অবদানের জন্য এবং ১৯৭১ সালে মুক্তিযুদ্ধে ময়মনসিংহ অঞ্চলের অন্যতম সংগঠক হিসেবে তিনি পরিচিত।

জন্ম ও শিক্ষাজীবন 
রফিক উদ্দিন ভূঁইয়া ১৯২৮ সালের ২৫ জানুয়ারি নান্দাইল উপজেলার মেরেঙ্গা গ্রামে জন্মগ্রহণ করেন। তার পিতা ওয়াফিজ উদ্দিন ভূঁইয়া। রফিক উদ্দিন ভূঁইয়া ১৯৪৭ সালে ময়মনসিংহের আনন্দমোহন কলেজে ভর্তি হন।

রাজনীতিতে প্রবেশ ও ভাষা আন্দোলন 
আনন্দমোহন কলেজে ভর্তি হওয়ার পর ১৯৪৮ সালে ময়মনসিংহ জেলা ছাত্রলীগের সভাপতি নির্বাচিত হন। ১৯৪৮ সালে মোহাম্মদ আলী জিন্নাহ'র ঢাকা সফরের সময় ঢাকা বিশ্ববিদ্যালয়ের কার্জন হলে অনুষ্ঠিত জনসভায় অংশ নেন। জিন্নাহ উর্দুকে পাকিস্তানের একমাত্র রাষ্ট্রভাষা ঘোষণা করলে উপস্থিত ছাত্রদের সাথে রফিক উদ্দিন ভূঁইয়া তা প্রত্যাখ্যান করেন।

১৯৫২ সালে ময়মনসিংহ জেলা সর্বদলীয় রাষ্ট্রভাষা সংগ্রাম পরিষদের সভাপতি মনোনীত হন। সেসময় আন্দোলনে অবদান রাখায় আড়াই বছর কারাভোগ করেন। ১৯৫৪ সালে ময়মনসিংহ জেলা আওয়ামী লীগের সাধারণ সম্পাদক নিযুক্ত হন এবং ১৯৭২ সাল পর্যন্ত এ পদে বহাল থাকেন।

স্বাধীনতা যুদ্ধ 

মহান স্বাধীনতা যুদ্ধে তার তত্ত্বাবধানে ময়মনসিংহ অঞ্চলের মুক্তিযোদ্ধারা সংগঠিত হয়ে অংশ নেন। এর আগে ১৯৫২ সালে মহান ভাষা আন্দোলনের বীর সৈনিক হিসেবেও তিনি কাজ করেছেন। সে সময় তিনি ময়মনসিংহ জেলা আওয়ামী লীগের সাধারণ সম্পাদক ছিলেন।

স্বাধীনতা পরবর্তী কার্যক্রম
দেশ স্বাধীনের পর ১৯৭৩ সালে রফিক উদ্দিন ভূঁইয়া (ময়মনসিংহ-১৩) নান্দাইল আসন থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ (বর্তমানে ডিগ্রি) কলেজ প্রতিষ্ঠাতা করেন।

১৯৮৬ সালের তৃতীয় জাতীয় সংসদ নির্বাচনে ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের প্রার্থী হিসেবে তিনি সংসদ সদস্য নির্বাচিত হন।

মৃত্যু ও সম্মাননা 
রফিক উদ্দীন ভূঁইয়া ১৯৯৬ সালের ২৩ মার্চ বার্ধ্যকজনিত কারণে মৃত্যুবরণ করেন। তার নামানুসারে ময়মনসিংহের স্টেডিয়ামের নাম রাখা হয়েছে "রফিক উদ্দীন ভূঁইয়া স্টেডিয়াম"।

তথ্যসূত্র

১৯২৮-এ জন্ম
১৯৯৬-এ মৃত্যু
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
তৃতীয় জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
সুবল দাস

সুবল দাস (২৭ ডিসেম্বর, ১৯২৭ - ১৬ আগস্ট, ২০০৫) ছিলেন একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তার সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন।

প্রাথমিক জীবন 
সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে।

কর্মজীবন 
সুবল দাস ১৯৫৯ সালে চলচ্চিত্রকার ফতেহ লোহানী পরিচালিত আকাশ আর মাটি চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে স্বরলিপি চলচ্চিত্রের "গানেরই খাতায় স্বরলিপি লিখে", আলো তুমি আলেয়া চলচ্চিত্রের "আমি সাত সাগর পাড়ি দিয়ে", যোগ বিয়োগ চলচ্চিত্রের "এই পৃথিবীর পান্থশালায়" উল্লেখযোগ্য।

চলচ্চিত্রের তালিকা 

 আকাশ আর মাটি (১৯৫৯)
 আলিবাবা (১৯৬৭)
 জুলেখা (১৯৬৭)
 স্বর্ণ কমল (১৯৬৯)
 ভানুমতি (১৯৬৯)
 স্বরলিপি (১৯৭০)
 তানসেন (১৯৭০)
 দর্পচূর্ণ (১৯৭০)
 স্বরলিপি (১৯৭১)
 এখানে আকাশ নীল (১৯৭৩)
 অনির্বাণ (১৯৭৩)
 অনেক দিন আগে (১৯৭৪)
 অনেক প্রেম অনেক জ্বালা (১৯৭৫)
 ডাক পিয়ন (১৯৭৫)
 আলো তুমি আলেয়া (১৯৭৫)
 নকল মানুষ (১৯৭৫)
 উপহার (১৯৭৫)
 হাসি কান্না (১৯৭৫)
 গোলমাল (১৯৮৬)
 যোগ বিয়োগ
 গৃহলক্ষ্মী
 অনুরাগ
 ভালো মানুষ
 পুত্রবধূ
 ভাঙ্গাগড়া
 শীষনাগ
 অচেনা অতিথি
 ওরাও মানুষ
 বিষকন্যার প্রেম (১৯৮৬)
 সোনার সংসার (১৯৮৯) 
 রাঙা ভাবী (১৯৮৯)
 ববি (১৯৯০)
 অন্ধ বিশ্বাস (১৯৯২)
 অবুঝ সন্তান (১৯৯৩)
 আঞ্জুমান (১৯৯৫)

মৃত্যু 
সুবল দাস ২০০৫ সালের ১৬ই আগস্ট মৃত্যুবরণ করেন।

আরও দেখুন 
 সত্য সাহা
 আলম খান

তথ্যসূত্র

বহিঃসংযোগ 
 
 
 বাংলাপিডিয়ায় সুবল দাস

১৯২৭-এ জন্ম
২০০৫-এ মৃত্যু
ব্রাহ্মণবাড়িয়া জেলার সঙ্গীতজ্ঞ
বাংলাদেশী সঙ্গীত পরিচালক
বাংলাদেশী সুরকার
বাংলাদেশী হিন্দু
মাসুদ করিম

মাসুদ করিম ( ১৭ ফেব্রুয়ারি, ১৯৩৬ - ১৬ নভেম্বর, ১৯৯৬) ছিলেন একজন খ্যাতিমান বাংলাদেশী গীতিকার। দেশ বিদেশের অনেক খ্যাতিমান সুরকারেরা তার রচিত গানে সুর দিয়েছেন এবং বিখ্যাত সঙ্গীতশিল্পীরা গানে কণ্ঠ দিয়েছেন। সঙ্গীতে অবদানের জন্য দুইবার শ্রেষ্ঠ গীতিকার বিভাগে জাতীয় চলচ্চিত্র পুরস্কার পেয়েছেন।

প্রাথমিক জীবন 
মাসুদ করিম ১৯৩৬ সালের ১৭ ফেব্রুয়ারি তৎকালীন ব্রিটিশ ভারতের (বর্তমান বাংলাদেশ) কুষ্টিয়া জেলার কুমারখালী উপজেলার দুর্গাপুর কাজীপাড়ায় জন্মগ্রহণ করেন। তার বাবা রেজাউল করিম একজন সরকারি কর্মকর্তা এবং মা নাহার ছিলেন গৃহিণী।

কর্মজীবন 
মাসুদ করিম ঢাকা ও চট্টগ্রাম বেতারে প্রোগ্রাম অফিসার হিসেবে কর্মজীবন শুরু করেন। কয়েক বছর পরে তিনি ময়মনসিংহ কৃষি বিশ্ববিদ্যালয়ের ভাইস চ্যান্সেলরের সেক্রেটারি হিসেবে যোগ দান করেন।  ১৯৬০ সাল থেকে তিনি বাংলাদেশ বেতার ও টেলিভিশনের জন্য গীত রচনা শুরু করেন। তবে ষাট, সত্তর ও আশির দশকে চলচ্চিত্রের গান রচনা করে তিনি খ্যাতি লাভ করেন।

পারিবারিক জীবন 
মাসুদ করিম ১৯৬৫ সালে দিলারা আলোর সাথে চট্টগ্রাম বেতারে পরিচয় ও সেই সূত্র ধরে তারা বিবাহ বন্ধনে আবদ্ধ হন। তার স্ত্রী দিলারা আলো একজন সঙ্গীত শিল্পী। ষাট ও সত্তরের দশকে তিনি বাংলাদেশ বেতার ও টেলিভিশনে সঙ্গীত পরিবেশন করতেন।

রচিত গানের তালিকা

চলচ্চিত্রের গান

অ্যালবামের গান

পুরস্কার ও সম্মাননা 
জাতীয় চলচ্চিত্র পুরস্কার
 বিজয়ী: শ্রেষ্ঠ গীতিকার - রজনীগন্ধা (১৯৮২)
 বিজয়ী: শ্রেষ্ঠ গীতিকার - হৃদয় থেকে হৃদয় (১৯৯৪)

মৃত্যু 
মাসুদ করিম ১৯৯৬ সালের ১৬ নভেম্বর কানাডার মন্ট্রিয়লে মৃত্যুবরণ করেন। ১৯৯৫ সালের সেপ্টেম্বর মাসে নর্থ আমেরিকান লেবার ডে লং উইক এন্ড এ ডাউন টাউন মন্ট্রিয়ালের শেরাটন হোটেলে ফেডারেশন অব বাংলাদেশী এসোসিয়েশন ইন নর্থ আমেরিকার ৩ দিনব্যাপি বাৎসরিক সম্মেলন ফোবানা চলাকালে তার হার্ট অ্যাটাক হয়। মন্ট্রিয়ালে চিকিৎসা চলাকালীন তার দুরারোগ্য ক্যান্সার ধরা পড়ে। দীর্ঘদিন চিকিৎসার পর তিনি মন্ট্রিয়ালে মারা যান।

আরও দেখুন 
 গাজী মাজহারুল আনোয়ার
 কবির বকুল

তথ্যসূত্র

বহিঃসংযোগ 
 

১৯৩৬-এ জন্ম
১৯৯৬-এ মৃত্যু
কুষ্টিয়া জেলার ব্যক্তি
বাংলাদেশী গীতিকার
বাংলাদেশী চলচ্চিত্র প্রযোজক
বাঙালি মুসলিম
বাঙালি গীতিকার
শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
হৃদরোগে মৃত্যু
খুলনার ব্যক্তি
রাজশাহী সাধারণ গ্রন্থাগার

রাজশাহী সাধারণ গ্রন্থাগার বাংলাদেশের অন্যতম প্রাচীন গ্রন্থাগার। এই গ্রন্থাগারের আদি নাম ছিলো রাজশাহী সাধারণ পুস্তকালয়। ১৯৭৫ সালের গঠনতন্ত্র সংশোধনীর মাধ্যমে নামকরণ হয় রাজশাহী সাধারণ গ্রন্থাগার। ২০১৮ সালে গ্রন্থাগারের আদি ভবন ভেঙে ফেলে জীর্ণসংস্কারের কাজ চলছে। ২০১৯-এ নবীকরণ সমাপ্ত হবার কথা থাকলেও ২০২১-এও তা সমাপ্ত হয় নি।

ইতিহাস
দিঘাপাতিয়ার জমিদার রাজা প্রমদা নাথ রায়ের দানকৃত জমিতে কাশিমপুরের জমিদার রায় বাহাদুর কেদার নাথ প্রসন্ন লাহিড়ী কর্তৃক স্থাপিত বর্তমান ভবনে গ্রন্থাগারটি ১৮৮৪ সালে আনুষ্ঠানেকভাবে যাত্রা শুরু করলেও প্রকৃত সূচনাকাল আরো আগের। রাজশাহী নগরীর মিয়াপাড়ায় অবস্থিত বলে এটিকে ‘মিয়াপাড়া সাধারণ গ্রন্থাগার’ বলেই চেনে অনেকে। প্রতিষ্ঠাতা ছিলেন রানী ভবানীর বংশধর রাজা আনন্দনাথ।

১৮৮৪ সালে প্রতিষ্ঠা হয় এ গ্রন্থাগার। তবে এর আগে ১৮৭৬ সালে প্রকাশিত উইলিয়াম উইলসন হান্টার প্রণীত স্ট্যাটিস্টিক্যাল এ্যাকাউন্ট বইতে এই লাইব্রেরির কথা বলা হয়েছে। ১৮৮৪ সালে ভবন এবং জমি পাওয়ার পর এই লাইব্রেরিটি পূর্ণাঙ্গ রূপ পায়। হান্টারের দেয়া তথ্য মতে ১৮৭১-৭২ সালে এই লাইব্রেরিতে বই ছিল মাত্র ৩ হাজার ২৪৭টি এবং সাময়িকী ছিল ছয়টি। এ সময় পাঠক ছিল নয়জন। এর মধ্যে ছয়জন ছিল ইংরেজ। রাজা আনন্দ রায়ের পরে তাঁর ছেলে রাজা চন্দ্র রায় বছরে ২০ পাউন্ড বা ২০০ টাকা অনুদান দিতেন।

এর মধ্যে পুরাতন বাস স্ট্যান্ডের কাশিমপুর হাউসে এক সময় ছিল এই গ্রন্থাগার। দিঘাপতিয়ার রাজা প্রমদা নাথ রায়ের দান করা বর্তমান ভবনে মিয়াপাড়ায় গ্রন্থাগারটি স্থানান্তিরত হয়। তার চার ছেলে রাজা প্রমদনাথ রায়, কুমার বসন্ত কুমার রায়, কুমার শরৎ কুমার রায়, কুমার হেমন্ত কুমার রায় এবং মেয়ে রাজকুমারী ইন্দুপ্রভা রায় রাজশাহীর অন্য প্রতিষ্ঠানের মতো এই লাইব্রেরিতেও বিভিন্নভাবে সহায়তা দিতেন।

আগে জেলা প্রশাসন, রাজশাহী এ্যাসোসিয়েশন এবং জাতীয় গ্রন্থকেন্দ্র থেকে নিয়মিত 

অনুদান পাওয়া যেত। এখন শুধু জাতীয় গ্রন্থকেন্দ্র থেকে বছরে অনুদান পাওয়া যায় ৬০ হাজার টাকা। এর মধ্যে বই হিসেবে দেয়া হয় ৩০ হাজার টাকা এবং নগদ অনুদান পাওয়া যায় ৩০ হাজার টাকা।

সংগ্রহ
এখানকার শতকরা ৫০ ভাগ বই দুষ্প্রাপ্য ও দুর্লভ। গ্রন্থাগারের বয়স ১৫০ বছর হলেও এখানে ২০০ বছরের পুরনো বইও আছে। স্কটল্যান্ড হতে প্রকাশিত সেক্মপিওর গ্রন্থাবলী ১ম সংস্করণ, অ্যানুয়াল রেজিষ্টার, মাইকেল মধূসূদন দত্তের একেই বলে সভ্যতা ১ম সংস্করণ. বুড়ো শালিকের ঘাড়ে রো ১ম সংস্করণ, ব্রিটিশ আমলের পত্রিকা ভারতবর্ষ, শনিবারের চিঠি, বসুমতি, রিভিউ প্রভৃতি দুস্পাপ্য গ্রন্থ ও পত্রিকা থাকার কারণে বহু গবেষকের আগমন ঘটে এখানে।

পরিচালনা
এই গ্রন্থাগার পরিচালনা করে একটি কার্যনির্বাহী পরিষদ। বর্তমানে এখানে আছে ৯ সদস্য বিশিষ্ঠ এডহক কমিটি। জেলা প্রশাসক পদাধিকার বলে এই কমিটির সভাপতি।  অতিরিক্ত জেলা প্রশাসক (শিক্ষা) সাধারণ সম্পাদকের দায়িত্ব পালন করছেন। অন্য ৭ জন সদস্য জেলা প্রশাসক মনোনীত।

আরও দেখুন
 বাংলাদেশে গ্রন্থাগারের তালিকা
 বিভাগীয় সরকারি গণগ্রন্থাগার, চট্টগ্রাম
 কেন্দ্রীয় গণগ্রন্থাগার
 চট্টগ্রাম বিশ্ববিদ্যালয় গ্রন্থাগার

তথ্যসূত্র

রাজশাহীর ভবন ও স্থাপনা
১৮৮৪-এ ভারতে প্রতিষ্ঠিত
গ্রন্থাগার
বাংলাদেশের গবেষণা প্রতিষ্ঠান
বাংলাদেশের গ্রন্থাগার
অলিম্পিকে চীন

চীন মূলত প্রথম অলিম্পিক গেমসে অংশগ্রহণ করেছিল প্রজাতন্ত্রী চীন (আরওসি) নামে ১৯৩২ সালের অলিম্পিকে এবং ১৯৪৮ সাল পর্যন্ত অংশগ্রহণ করে। বর্তমানের চীন, যে গণপ্রজাতন্ত্রী চীন (পিআরসি) নামে প্রথম অলিম্পিক গেমসে অংশগ্রহণ করে ১৯৫২ সালে ফিনল্যান্ডের হেলসিংকি গেমসে, যদিও তাতে একজন মাত্র প্রতিযোগী একটি ইভেন্টে অংশগ্রহণ করেছিল। এই বছর আন্তর্জাতিক অলিম্পিক কমিটি গণপ্রজাতন্ত্রী চীন এবং প্রজাতন্ত্রী চীন (যে চীনা গৃহযুদ্ধের পর তাইওয়ান নামে পরিচিত) উভয় দেশকে অংশগ্রহণে জন্য স্বীকৃতি দেয়, যদিও পরে প্রজাতন্ত্রী চীন পরে প্রতিবাদস্বরুপ নাম প্রত্যাহার করে নিয়েছিল।

স্বাগতিক গেমস 

চীন একটি গেমসের স্বাগতিক হতে পেরেছে এবং আরও একটি গেমসের স্বাগতিকের জন্য নির্বাচিত হয়েছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

তথ্যসূত্র

বহিঃসংযোগ
মহেড়া ইউনিয়ন

মহেড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ১৮ কিলোমিটার দক্ষিণ-পূর্বে, মির্জাপুরের ১২ কিলোমিটার উত্তর-পশ্চিমে এবং রাজধানী ঢাকা শহরের ৬৬ কিলোমিটার উত্তর-পশ্চিমে অবস্থিত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মহেড়া ইউনিয়নের মোট জনসংখ্যা ২৭,১৪৪ জন। এই ইউনিয়নে মোট ঘরসংখ্যা ৫৮১৬ টি।

শিক্ষা 
মহেড়া ইউনিয়নের গড় সাক্ষরতার হার শতকরা ৫৬.৮ ভাগ (পুরুষ-৬২.২%, মহিলা-৫১.৫%)।

আরও দেখুন 
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন
ফতেপুর ইউনিয়ন, মির্জাপুর

ফতেপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ২২ কিলোমিটার দক্ষিণ-পূর্বে, মির্জাপুরের ১০ কিলোমিটার উত্তরে এবং রাজধানী ঢাকা শহরের ৬৫ কিলোমিটার উত্তর-পশ্চিমে অবস্থিত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ফতেপুর ইউনিয়নের মোট জনসংখ্যা ২০,৮১৩ জন। এই ইউনিয়নে মোট ঘরসংখ্যা ৪৮৮০ টি।

শিক্ষা 
ফতেপুর ইউনিয়নের গড় সাক্ষরতার হার শতকরা ৫০.২ ভাগ (পুরুষ-৫৩.৫%, মহিলা-৪৭.৪%)।

আরও দেখুন 
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন
জামুর্কী ইউনিয়ন

জামুর্কী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১২.৪ কিলোমিটার উত্তর-পশ্চিমে এবং টাঙ্গাইল শহরের ১৮ কিলোমিটার দক্ষিণ-পূর্বে অবস্থিত।

জনসংখ্যাতত্ত্ব  
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, জামুর্কী ইউনিয়নের মোট জনসংখ্যা ৩৩,৪৯৩ জন। এই ইউনিয়নে মোট ঘরসংখ্যা ৭৮১০ টি।

প্রশাসনিক এলাকা 
১৩ টি গ্রাম নিয়ে জামুর্কী ইউনিয়ন গঠিত। 

 জামুর্কী
 পাকুল্যা
 সাটিয়াচড়া 
 গোড়ান 
 গুনটিয়া
 চুকুরিয়া 
 উফুল্কী 
 কাটরা 
 কাটরা উজানবাড়ী 
 আগধল্যা 
 কদিমধল্যা  
 বানিয়ারা  
 কড়াইল ।

শিক্ষা 
জামুর্কী ইউনিয়নের গড় সাক্ষরতার হার শতকরা ৫৭.৭ ভাগ (পুরুষ-৬০%, মহিলা-৫৫.৫%)।

আরও দেখুন 
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন
বানাইল ইউনিয়ন

বানাইল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১২.৪ কিলোমিটার উত্তর-পশ্চিমে এবং টাঙ্গাইল শহরের ১৮ কিলোমিটার দক্ষিণ-পূর্বে অবস্থিত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বানাইল ইউনিয়নের মোট জনসংখ্যা ২৩,৪০৮ জন। এই ইউনিয়নে মোট ঘরসংখ্যা ৫২৯১ টি।

শিক্ষা 
বানাইল ইউনিয়নের গড় সাক্ষরতার হার শতকরা ৫৮.৩ ভাগ (পুরুষ-৬১.৬%, মহিলা-৫৫.৪%)।

আরও দেখুন 
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন
আনাইতারা ইউনিয়ন

আনাইতারা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১৫ কিলোমিটার দক্ষিণ-পশ্চিমে এবং টাঙ্গাইল শহরের ৪২ কিলোমিটার দক্ষিণ-পূর্বে অবস্থিত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, আনাইতারা ইউনিয়নের মোট জনসংখ্যা ২৪,৯১২ জন। এই ইউনিয়নে মোট ঘরসংখ্যা ৫৬৫৭ টি।

শিক্ষা 
আনাইতারা ইউনিয়নের গড় সাক্ষরতার হার শতকরা ৫৩.৫ ভাগ (পুরুষ-৫৮.২%, মহিলা-৪৯.৬%)।

আরও দেখুন 
 টাঙ্গাইল

তথ্যসূত্র 

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন
ভাতগ্রাম ইউনিয়ন, মির্জাপুর

ভাতগ্রাম ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৪ কিলোমিটার পশ্চিমে এবং টাঙ্গাইল শহরের ৩২ কিলোমিটার দক্ষিণ-পূর্বে অবস্থিত।

জনসংখ্যাতত্ত্ব 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাতগ্রাম ইউনিয়নের মোট জনসংখ্যা ২১,৮৬৯ জন। এই ইউনিয়নে মোট ঘরসংখ্যা ৫১০২ টি।

শিক্ষা 
ভাতগ্রাম ইউনিয়নের গড় সাক্ষরতার হার শতকরা ৫৪.৫ ভাগ (পুরুষ-৫৮.৯%, মহিলা-৫০.৬%)।

আরও দেখুন 
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
মির্জাপুর উপজেলার ইউনিয়ন